Αυγά καγιανάς αλλιώς, πάνω σε ψωμί σίκαλης
Ο σεφ Σωτήρης Ευαγγέλου ετοιμάζει αυγά ποσέ με σάλτσα ντομάτας και έμπνευση τον καγιανά. Συνοδεύει με κουλούρι Θεσσαλονίκης και κατίκι Δομοκού.
4 αυγά, 2 κουτ. σούπας ξίδι, 4 φέτες ψωμί σίκαλης, 2 ντομάτες, τριμμένες στον τρίφτη, 1 ξερό κρεμμύδι, μικρό, ψιλοκομμένο, 1 σκελίδα σκόρδο, λιωμένη, 1/2 καυτερή πιπεριά, ψιλοκομμένη, 1 κουτ. σούπας ελαιόλαδο, 1 κλαράκι ρίγανη (ή 1 κουτ. γλυκού ξερή), αλάτι, φρεσκοτριμμένο πιπέρι
Για να φτιάξουμε αυγά καγιανάς αλλιώς, πάνω σε ψωμί σίκαλης, αρχικά ζεσταίνουμε, σε ένα κατσαρολάκι, το ελαιόλαδο σε μέτρια φωτιά και σοτάρουμε το κρεμμύδι με το σκόρδο και την καυτερή πιπεριά για 1-2 λεπτά, μέχρι να μαραθούν. Προσθέτουμε τις ντομάτες, τη ρίγανη, αλατοπιπερώνουμε και μαγειρεύουμε για περίπου 10 λεπτά, μέχρι να δέσει η σάλτσα.Γεμίζουμε μέχρι τη μέση μια μέτρια κατσαρόλα με νερό και βράζουμε σε δυνατή φωτιά για περίπου 5 λεπτά, μέχρι να αρχίσει το νερό να κοχλάζει. Ρίχνουμε το ξίδι και μετριάζουμε τη φωτιά. Σπάμε ένα αυγό σε ένα μικρό μπολάκι, το ρίχνουμε απότομα στην κατσαρόλα με το νερό και το ξίδι και βράζουμε για 2-3 λεπτά, μέχρι να σφίξει το ασπράδι του. Το βγάζουμε με τρυπητή κουτάλα και συνεχίζουμε τη διαδικασία με τα υπόλοιπα αυγά. Αν θέλουμε να δώσουμε πιο ωραίο σχήμα στα αυγά μας, ψαλιδίζουμε τις «άτακτες» άκρες του ασπραδιού.Ζεσταίνουμε τις φέτες του ψωμιού σε μια φρυγανιέρα ή τοστιέρα. Απλώνουμε πάνω στο ψωμί τη σάλτσα ντομάτας, βάζουμε από πάνω από 1 αυγό ποσέ, αλατοπιπερώνουμε και σερβίρουμε, τα αυγά καγιανάς αλλιώς, πάνω σε ψωμί σίκαλης, αμέσως.
Αυγά,Κρεμμύδι,Ντομάτα